तीन दवा दुकानों का रद्द हुआ लाइसेंस, पांच का निलंबित
राजधानीकी दवा दुकानों में ताबड़तोड़ छापेमारी के बाद अब कार्रवाई शुरू हो गई है। राज्य औषधि नियंत्रक ने तीन दवा दुकानों का लाइसेंस रद्द कर दिया है, जबकि पांच का निलंबित किया गया है। बाकी दुकानों पर कार्रवाई की प्रक्रिया चल रही है। कुछ प्रतिष्ठानों को शोकॉज किया गया है। जिन दुकानों में गड़बड़ियां मिली हैं, उन सभी पर कार्रवाई होगी। फिलहाल जांच चल रही है। कार्रवाई के बाद दोबारा छापेमारी अभियान शुरू किया जाएगा। अब तक 70 दवा दुकानों में छापेमारी हुई है। इसके अलावा छापेमारी के दौरान करीब 80 दवा निर्माता कंपनियों की गड़बड़ी पाई गई है। इन सभी पर कार्रवाई होगी। यह जानकारी गुरुवार को ड्रग कंट्रोलर रमेश कुमार ने दी।
ड्रग कंट्रोलर के मुताबिक 28 नवंबर से चले छापेमारी अभियान में 2500 प्रकार की दवाएं जब्त की गईं। उन पर रोक लगा दी गई है। 600 दवाओं पर कुछ दिन के लिए रोक लगाई गई है। यदि दवा दुकानदार इन दवाओं के कागजात दिखा देते हैं, तो उनसे रोक हटा ली जाएगी। अब सर्जिकल आइटम के अलावा ड्रग एंड कास्मेटिक्स एक्ट के तहत आने वाली सामग्री बेचने वाले प्रतिष्ठानों पर भी छापेमारी होगी।
hin_Deva hin_Deva hin_Deva